
Për shpronësimin për interes publik të pasurive të paluajtshme, që preken nga sistemimi e ndërtimi i rrugës “Ibrahim Dinçi”, në bashkinë elbasanit

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Rregullimit të Territorit dhe të Turizmit, Këshilli i Ministrave 

Vendosi:

1. Shpronësimin për interes publik të pasurive të paluajtshme, pronë private (truall dhe objekt), për sistemimin e ndërtimin e rrugës “Ibrahim Dinçi” në bashkinë e Elbasanit. 
2. Shpronësimi të bëhet në favor të bashkisë së Elbasanit.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që i bashkëlidhet këtij vendimi, për sipërfaqet 848 m2 tokë/truall, vlerësuar në shumën 1 265 216 (një milionë e dyqind e gjashtëdhjetë e pesë mijë e dyqind e gjashtëmbëdhjetë) lekë, 124 m2 banesë, vlerësuar në shumën 2 841 901 (dy milionë e tetëqind e dyzet e një mijë e nëntëqind e një) lekë dhe 12 m2 dyqan, vlerësuar në shumën 326 860 (treqind e njëzet e gjashtë mijë e tetëqind e gjashtëdhjetë) lekë, me vlerë të përgjithshme shpronësimi në shumën 4 433 977 (katër milionë e katërqind e tridhjetë e tre mijë e nëntëqind e shtatëdhjetë e shtatë) lekë.
4. Ky fond të përballohet nga buxheti i vitit 2004, zëri “Shpronësime për investime publike”, miratuar për Ministrinë e Rregullimit të Territorit dhe të Turizmit.
5. Vlera e shpenzimeve procedurale të jetë në shumën 555 000 (pesëqind e pesëdhjetë e pesë mijë) lekë e të përballohet nga buxheti i vitit 2004, miratuar për bashkinë e Elbasanit.
6. Shpronësimi të përfundojë brenda muajit tetor 2004.
7. Punimet të përfundojnë në muajin shtator 2005.
8. Ngarkohen Ministri i Rregullimit të Territorit dhe i Turizmit dhe kryetari i bashkisë së Elbasanit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri 
Fatos Nano

Lista e pronarëve që do të shpronësohen nga sistemimi e ndërtimi i rrugës “Ibrahim Dinçi” në qytetin e Elbasanit

1. Për truallin

	Nr.
	Emri, mbiemri
	Sip/tokë
Truall/m2
	Çmimi i tokës/m2
	Vlera në lekë

	1.
	Katerina Spiro Laloshi
Ali Rustem Laloshi
Gazmend Rustem Laloshi
Ylli Rustem Laloshi
Kastriot Rustem Laloshi
Etmond Rustem Laloshi
Engjell Rustem Laloshi
	848
	1492
	1 265 216 



2. Për banesë

	Nr.
	Emri, mbiemri
	Sip/tokë
truall/m2
	Çmimi i objektit/m2
	Vlera e amortizimit
	Vlera në lekë

	1
	Katerina Spiro Laloshi
Ali Rustem Laloshi
Gazmend Rustem Laloshi
Ylli Rustem Laloshi
Kastriot Rustem Laloshi
Etmond Rustem Laloshi
Engjell Rustem Laloshi
	124 m2
	27 284
	54 131
	2 841 901



3. Për dyqanin

	Nr.
	Emri, mbiemri
	Sip/tokë
truall/m2
	Çmimi i objektit/m2
	Vlera e amortizimit
	Vlera në lekë

	1.
	Katerina Spiro Laloshi
	12
	27 284
	548
	326 860



Vlera totale e shpronësimit 						4 433 977 lekë




